Programmet går ut på at seks kjendiser, ved hjelp av kjente artister og musikkprodusenter, konkurrerer om å lage Norges nye «megahit». Gjennom fem episoder, som alle hadde forskjellig tematikk, produserer kjendisene en sang som de fremfører direkte på en scene foran publikum. Seerne får deretter i hvert program stemme på de sangene de liker best, og en kjendis måtte forlate programmet etter hver sending. I finalen fremfører finalistene sine mest populære låter, og seerne kårer vinnerlåten som får tittelen «Norges nye megahit».